Bæjarblaðið Mosfellingur hefur staðið fyrir vali á Mosfellingi ársins síðan 2005 . Blaðið kynnir Mosfelling ársins í fyrsta tölublaði hvers árs . Mosfellingur ársins 2019 er Hilmar Elísson . Hilmar sem er húsasmíðameistari og rekur fyrirtækið H-verk er meðlimur í karlaþrekinu í World Class og fastagestur í Lágafellslaug . Þann 28. janúar 2019 ákvað Hilmar að fá sér sundsprett eftir æfingu . Það má segja að hann hafi verið réttur maður á réttum stað því hann bjargaði sundlaugargesti frá drukknun sem hafði verið við köfun í lauginni . „ Þegar ég var að synda eftir æfinguna sá ég mann liggja á botninum , þetta var í dýpri enda laugarinnar og ég sá strax að þarna var ekki allt með felldu . Ég kafaði eftir manninum , það tókst ekki í fyrstu tilraun en í annari tilraun náði ég til hans . Ég náði svo að kalla á hjálp við að koma manninum upp á bakkann , “ segir Hilmar . „ Það var heppilegt að á staðnum var maður sem starfað hefur sem slökkviliðsmaður í fjöldamörg ár og kunni vel til verka í svona aðstæðum . Okkur tókst að koma manninum upp á bakkann og þá hófust strax lífgunartilraunir . “ „ Það var strax farið að hnoða hann en það leið allavega mínúta þar til hann fór að sýna smá lífsmark . Sjúkraflutningamennirnir voru fljótir á staðinn enda gott að vita af þeim í nágrenninu . Það er mjög skrítið að lenda í svona aðstæðum , maður framkvæmir bara ósjálfrátt eftir bestu getu en fær svo svolítið sjokk á eftir þegar maður áttar sig á hvað hefur gerst . Þetta er ekki skemmtileg upplifun en það var gott að allt fór vel en allir aðilar sem komu að þessu , starfsmenn og aðrir , stóðu sig með prýði . Ég var bara einn hlekkur í keðju sem vann gott verk , “ segir Hilmar að lokum og þakkar þann heiður sem honum er sýndur með nafnbótinni Mosfellingur ársins . Það eru foreldrar og systur Einars Darra , þau Óskar Vídalín , Bára Tómasdóttir , Andrea Ýr og Aníta Rún sem eru forsvarsmenn Minningarsjóðsins . „ Við ákváðum fljótlega eftir fráfall Einars Darra þegar við áttuðum okkur á hve neysla lyfseðilskyldra lyfja væri stórt vandamál meðal ungmenna að stofna minningarsjóð í hans nafni . Við vildum nálgast þetta verkefni í kærleika því það er alveg í anda Einars Darra . Markmiðið er að opna umræðuna og vekja athygli á vandamálinu því við uppgötvuðum hvað við vissum lítið og hvað þetta kom okkur mikið á óvart . “ „ Við byrjuðum á að vekja athygli á málstaðnum með bleikum armböndum , hettupeysum , húfum og fleiru . Hún er gjaldfrjáls og verður beint að börnum , foreldrum og kennurum , “ segir Óskar . Þau sem standa að Minningarsjóðnum eru greinilega bara rétt að byrja en fyrirhugað er að halda þjóðfund unga fólksins í apríl . „ Við erum að skipuleggja ásamt góðu fólki fund þar sem hugsunin er að fá ungt fólk alls staðar að af landinu til að taka þátt í umræðum og lausnum á þeim vandamálum sem það stendur frammi fyrir eins og kvíða , vanlíðan og fleira . “ „ Við ákváðum að halda aðfangadag á óhefðbundinn hátt . Við gáfum meðal annars út myndband þar sem birtar eru myndir af látnum einstaklingum og vekja athygli á því að bak við hvern einstakling situr eftir stór hópur , fjölskylda og vinir . Viðbrögðin við því hafa verið mjög sterk og við vonum að þetta skili sér og hjálpi öðrum . Þegar maður verður fyrir svona áfalli þarf maður að taka ákvörðun og ég segi fyrir mig að starfið í kringum Minningarsjóðinn hjálpar mér að takast á við sorgina , “ segir Óskar að lokum . Guðni Valur hefur tekið gríðarlegum framförum í greininni þau þrjú ár sem hann hefur stundað kringlukast af fullum krafti . Áður hafði Guðni æft aðrar greinar í frjálsum , golf , körfubolta og ýmsar íþróttir sem krakki . Guðni Valur æfði með Aftureldingu á sínum yngri árum en keppir nú fyrir hönd ÍR undir dyggri handleiðslu Péturs Guðmundssonar . Guðni Valur setur markið hátt á árinu og ætlar sér að komast á Heimsmeistaramótið í sumar og vinna Evrópumeistaramótið í sínum aldurshópi . Sigrún vann það þrekvirki á árinu 2015 að synda fyrst íslenskra kvenna yfir Ermarsundið . Þetta afrek hennar er því ótrúlegt . „ Þetta er æðislegt , ég var tilnefnd sem maður ársins af ýmsum fjölmiðlum en það er ótrúlegur heiður að hljóta nafnbótina Mosfellingur ársins , það er svakalega skemmtilegt , “ segir Sigrún og bætir við að hún sé alltaf endurnærð þegar hún komi upp úr sjónum , skilji áreiti og áhyggjur eftir og finni fyrir meiri jarðtengingu . Ég hugsaði mig ekki tvisvar um þegar ég skráði mig í The Biggest Loser og ætlaði mér frá byrjun að vinna þetta , “ segir Jóhanna . Jóhanna léttist um rúm 52 kg og hafði lést um 12 kg áður en þættirnir hófust . „ Næsta skref er að hjálpa öðrum , “ segir Jóhanna sem stefnir að því að útskrifast sem einkaþjálfari í vor . Hljómsveitin KALEO hefur verið valin Mosfellingur árins 2013 . KALEO skipa þeir Jökull Júlíusson , Davíð Antonsson , Daníel Ægir Kristjánsson og Rubin Pollock . Hljómsveitin sló rækilega í gegn á árinu 2013 með útgáfu sinni af laginu Vor í Vaglaskógi . Lagið kom þeim á kortið í tónlistarheiminum og hafa þeir verið óstöðvandi síðan . „ Við erum gríðarlega stoltir að hljóta þessa nafnbót og má segja að þetta setji punktinn yfir i-ið á árinu 2013 sem hefur verið ævintýri líkast , " segja strákarnir í samtali við Mosfelling . KALEO gáfu út sína fyrstu plötu á árinu sem seldist vel auk þess sem Jökull söngvari var tilnefndur til íslensku tónlistarverðlaunanna sem söngvari ársins . Söngkonan og fiðluleikarinn Greta Salóme Stefánsdóttir hefur verið valin Mosfellingur ársins 2012 . Mér þykir afskaplega vænt um bæinn minn og hef fundið fyrir miklum stuðningi frá Mosfellingum . Allt sem hefur verið í gangi hjá mér síðustu árin er að mörgu leyti Mosfellsbæ að þakka og hafa bæjaryfirvöld í Mosfellsbæ stutt ótrúlega vel við bakið á mér , “ segir Greta Salóme í samtali við bæjarblaðið Mosfelling . Greta Salóme gaf út sína fyrstu plötu í desember sem ber titilinn In The Silence og hefur hún fengið mjög góð viðbrögð . Fyrir jólin var hún ein aðalstjarnan í Frostrósum . Þá kláraði Greta mastersnám í tónlist frá Listaskóla Íslands í maí síðastliðnum og stefnir jafnvel á doktorsnám með haustinu . Greta spilar einnig með Sinfóníuhljómsveit Íslands og æfir Crossfit af kappi . Embla Ágústsdóttir er Mosfellingur ársins 2009 . Embla lætur hreyfihömlun ekki hindra sig í að lifa lífinu og ná háleitum markmiðum sínum í námi og starfi . Með því að miðla af reynslu sinni og lífssýn hefur hún unnið að því að breyta viðhorfum til fatlaðra og fengið fólk til að skilja að þó hreyfihömlun sé áskorun þá sé hún ekki endilega afsökun . Embla hefur að undanförnu haldið fjölda fyrirlestra sem tengjast málefnum fatlaðra . Embla er nemandi á félagsfræðibraut í Borgarholtsskóla og stefnir á háskólanám í fötlunar - og kynjafræðum . Jóhann Ingi Guðbergsson , sundlaugarvörður í Lágafellslaug , er Mosfellingur ársins 2007 . Jóhann Ingi er 18 ára gamall og mælir hiklaust með því að fólk læri skyndihjálp og kunni að nota hana . Heimildarmyndin Þetta er ekkert mál ( 2006 ) var ein mest sótta mynd ársins og var m.a. tilnefnd til Edduverðlaunanna . Sala myndarinnar á DVD fór í gullsölu sem er ótvírætt merki þess að myndin hafi fallið í góðan jarðveg . „ Það er von mín að minningin um Jón Pál , þennan frábæra félaga og vin , gleymist aldrei ” , sagði Hjalti . Að lokum vildi Hjalti bæta við að sú nafnbót að vera Mosfellingur ársins væri sannur heiður : „ Þetta er mikil viðurkenning fyrir mig og heiður , " sagði Hjalti „ Úrsus " Árnason , kraftlyftingamaður .